
DECRET D’ALCALDIA 
D’acord amb el que estableix l’article 21.1 de la Llei de bases de règim local 7/85, de 2 d’abril, l’alcaldessa en funcions adopta les resolucions que tot seguit es detallen:
PRIMERA. AFERS SOCIALS
1.1. 
Expedient 1296/2023. Sol·licitud targeta d’aparcament per a persones amb discapacitat. Vista la sol·licitud d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002,
Resolc autoritzar a la sol·licitant la targeta d’aparcament individual número 25207-2023-284-5829V.
1.2. 
Expedient 1134/2023. Projecte d’atenció als infants en alt risc social. L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2023/00092,
Resolc atorgar dues subvencions de tretze euros (13,00 €), a la família mencionada en l’informe emès per l’assistent social de l’Ajuntament i en les condicions que s’especifiquen en l’informe. El total de l'ajut ascendeix a vint-i-sis euros (26,00 €).
SEGONA. AIGÜES
2.1. 
Expedient 1141/2023. Llicència alta subministrament aigua potable per a ús ramader – Ptda. de Sant Bernat. Vista la sollicitud perquè s’informi sobre el preu de la taxa de la llicència d'alta en el subministrament d'aigua potable per a ús ramader a un immoble situat a la partida de Sant Bernat i dels preus del consum d’aigua que s’aplicarien;
Resolc comunicar al sol·licitant que, un cop analitzada la informació disponible i la disposició de xarxa a l’indret amb canonada PE DN40, es considera viable poder facilitar un punt de connexió que subministri l’aigua fins a peu de finca.
La connexió s’ha de realitzar en armari normalitzat SAS. La solució proposada a falta d’una quantificació del consum pel peticionari és la instal·lació d’un comptador de fins a 1" i amb l’agrupament de la connexió d’aigua domèstica i la ramadera en un únic punt, de manera que en una caixa normalitzada hi hagi les dues escomeses. La instal·lació a partir de comptador no es valora i corre a càrrec del abonat.
S’annexa valoració econòmica dels treballs. 
	Resum partides
	Cost total 

	1
	Materials
	846,20 €
	

	2
	Equips i eines
	333,00 €
	

	3
	Personal
	214,00 €
	

	4
	Materials excavació i reblert de rasa
	30,60 €
	

	
	Subtotal
	1.423,80 €

	
	21% IVA
	299,00 €

	
	Total
	1.722,80 €

	
	O. Fiscal. Llicència per alta en el subministrament
	163,66 €

	
	Total taxes incloses
	1.886,46 €


Execució integra pel Servei Municipal d’Aigües de l’Ajuntament de Solsona.
TERCERA. CEMENTIRI
3.1. 
Expedient 1245/2023. Concessió de dret funerari d’un nínxol de la part nova B. Vista la sol·licitud de concessió de dret funerari d’un nínxol de la part nova B del cementiri municipal de Solsona;
Resolc concedir el dret funerari sol·licitat, un cop pagada la taxa establerta a l'ordenança corresponent. La quota tributària per la concessió d'un nínxol de la 4a fila ascendeix a 847,00 €. Es comunica a la sol·licitant que s'ha de passar a recollir el títol del nínxol per l'Oficina d'Atenció Ciutadana.
3.2. 
Expedient 1309/2023. Canvi de nom de la concessió de dret funerari d’un nínxol de la part nova H. Vista la sol·licitud de canvi de titular de la concessió de dret funerari d’un nínxol de la part nova H del cementiri municipal de Solsona;
Resolc concedir el canvi de nom sol·licitat, un cop pagada la taxa establerta a l'ordenança corresponent. La taxa per l'expedició d'un títol de nínxol o renovació ascendeix a 19,50 €. Es comunica a la sol·licitant que s'ha de passar a recollir el títol del nínxol per l'Oficina d'Atenció Ciutadana.
3.3. 
Expedient 1310/2023. Canvi de nom de la concessió de dret funerari d’un nínxol de la part nova H. Vista la sol·licitud de canvi de titular de la concessió de dret funerari d’un nínxol de la part nova H del cementiri municipal de Solsona;
Resolc concedir el canvi de nom sol·licitat, un cop pagada la taxa establerta a l'ordenança corresponent. La taxa per l'expedició d'un títol de nínxol o renovació ascendeix a 19,50 €. Es comunica a la sol·licitant que s'ha de passar a recollir el títol del nínxol per l'Oficina d'Atenció Ciutadana.
3.4. 
Expedient 1241/2023. Trasllat de restes mortals d’un nínxol de la part nova K a un altre de la part nord. Vista la sol·licitud de permís per traslladar les restes mortals d’un nínxol de la part nova K a un altre de la part nord, ambdós del cementiri municipal de Solsona,
Resolc concedir el permís per traslladar les restes mortals, un cop pagada la taxa establerta a l'ordenança corresponent. El preu públic pel trasllat de restes de nínxol a nínxol ascendeix a 60,00 €/trasllat més el 21% d'IVA. 
3.5. 
Expedient 1276/2023. Trasllat de restes mortals d’un nínxol de la part nova B del cementiri de Solsona al cementiri de Ceuró (Castellar de la Ribera). Vista la sol·licitud de permís per traslladar unes restes mortals d’un nínxol de la part nova B del cementiri municipal de Solsona al cementiri de Ceuró (Castellar de la Ribera);
Vist que aporta l'autorització d'exhumació de cadàver i trasllat de restes de la Subdirecció Regional de la Secretaria de Salut Pública del Departament de Salut de la Generalitat de Catalunya i que ha pagat la taxa corresponent;
Vist que la exhumació dels cadàvers i el trasllat de les restes es durà a terme el dia 10 d'octubre de 2023, a les 10.00 hores;
Resolc concedir el permís per traslladar les restes mortals al cementiri de Ceuró (Castellar de la Ribera) un cop pagada la taxa establerta a l'ordenança corresponent. El preu públic per treballs de cementiri ascendeix a 180,00 €/servei més el 21% d'IVA.
QUARTA. CONVENIS
4.1. 
Expedient 1335/2023. Setena addenda al conveni de col·laboració amb el Departament d’Educació per a les actuacions del Pla Educatiu d’Entorn, curs 2022-2023. Es dona compte de la setena addenda al conveni de col·laboració entre l'administració de la Generalitat de Catalunya, mitjançant el departament d'Educació i l’Ajuntament de Solsona per a les actuacions del Pla Educatiu d'Entorn, curs 2022-2023, i que es transcriu tot seguit:
«Setena addenda al conveni de col·laboració entre l'administració de la Generalitat de Catalunya, mitjançant el departament d'Educació i l’Ajuntament de Solsona per a les actuacions del Pla Educatiu d'Entorn
Reunits
Pel Departament d'Educació de la Generalitat de Catalunya
La senyora Raquel Garcia Sevilla, directora general d'Atenció a la Família i Comunitat Educativa del Departament d'Educació, nomenada pel Decret 173/2021, de 8 de juny, (DOGC núm. 8429, de 9.06.2021) i actuant en l’exercici de les facultats delegades per Resolució EDU/1355/2022, de 5 de maig, de delegació de competències de la persona titular del Departament d'Educació (DOGC núm. 8665, de 11.05.2022), en diversos òrgans del departament.
Per l'Ajuntament de Solsona
La Il·lustríssima senyora Judit Gisbert i Ester, alcaldessa de Solsona, elegida en la sessió del Ple de la Corporació de 17 de juny de 2023 i fent ús de les facultats que li són reconegudes a l’article 53.1.a del Text refós de la Llei municipal i de règim local de Catalunya, aprovat pel Decret legislatiu 2/2003, de 28 d’abril.
En ús de les seves atribucions, ambdues parts es reconeixen mútuament la capacitat jurídica suficient per formalitzar aquest conveni.
Exposen
1. Que amb data 10 d'abril de 2019 es va subscriure un conveni de col·laboració entre l’Administració de la Generalitat de Catalunya mitjançant el Departament d’Educació i l’Ajuntament de Solsona per al Pla educatiu d’entorn, amb número d’expedient 91851.
2. Que el conveni esmentat en el punt 1 d’aquesta addenda preveu que els recursos econòmics que es destinaran als Plans educatius d’entorn es concretaran mitjançant una addenda al conveni.
3. Durant els cursos anteriors es van signar diverses addendes amb dates 28 d'octubre de 2019, 6 d'octubre de 2020, 13 d'abril de 2021, 29 de juliol de 2021, 3 de novembre de 2021 i 22 de novembre de 2021 i durant aquest curs 2022-2023, es va signar la sisena addenda amb data 21 de novembre de 2022. Es proposa la signatura d’aquesta nova addenda.
4. Que aquesta addenda té com objecte concretar la dotació econòmica (amb fons propis i amb fons MRR Component 21 MRR – NextGenerationUE) per a les actuacions del Pla educatiu d’entorn i per desplegar a través d’aquest, diverses actuacions i activitats palanca del PMOE PROA+ segons la Resolució EDU/1931/2022, de 17 de juny (DOGC núm. 8695, de 23.6.2022) per la qual s’integra el Programa de cooperació territorial per a l'orientació, l'avenç i l'enriquiment educatiu PROA+, en el marc del component 21 MRR, NextGeneration UE.
5. En relació a l’Ordre HFP/1030/2021, de 29 de setembre, per la qual es configura el sistema de gestió del Pla de Recuperació, Transformació i Resiliència i a l’Ordre HFP/1031/2021 de 29 de setembre, per la qual s’estableix el procediment i format de la informació a proporcionar per les entitats del sector públic estatal, autonòmic i local per al seguiment del compliment de fites i objectius i d’execució pressupostària i comptable de les mesures dels components del Pla de Recuperació, Transformació i Resiliència, i d’acord amb la Resolució 1/2022, de 12 d'abril, de la Secretaria General de Fons Europeus, per la qual s'estableixen instruccions a fi d'aclarir la condició d'entitat executora, la designació d'òrgans responsables de mesures i òrgans gestors de projectes i subprojectes es considera que són entitats executores totes les entitats locals contemplades a l’article 3 de la Llei 7/1985 de 2 d’abril, reguladora de les bases de règim local que tinguin assignat un subprojecte, és a dir, quan rebin fons destinats a la realització d’actuacions contemplades en el PRTR.
6. Que aquesta addenda té per objecte incorporar les modificacions que es desprenen, pel que fa a la documentació justificativa, de la nota 1/2022 de la Intervenció General de la Generalitat de Catalunya, i allargar el termini d’execució de despesa i justificació en relació als fons MRR, en base a l’acord del Consell de Ministres del 9 de maig del 2023.
Per tot això, ambdues parts, reconeixent-se mútua capacitat per actuar, consideren convenient formalitzar la present addenda de conformitat amb les següents
Clàusules
Primera. Aquesta addenda deixa sense efectes la sisena addenda signada el 21 de novembre de 2022 davant la necessitat d’incorporar modificacions que es desprenen, pel que fa a la documentació justificativa, de la nota 1/2022 de la Intervenció General de la Generalitat de Catalunya, i pel que fa a l’allargament del termini d’execució de despesa i justificació en relació als fons MRR, de l’acord del Consell de Ministres del 9 de maig del 2023.
Segona. L’objecte d’aquesta addenda és concretar l’import de les despeses destinades al desenvolupament de les actuacions adreçades a donar suport al Pla educatiu d’entorn, per al curs acadèmic 2022-2023. Es concreta l’import de:
1. Dotació ordinària.
2. Dotació específica addicional (Pla català de l’esport a l’escola).
3. Dotació per al desplegament de les actuacions següents del Pla de millora d’oportunitats educatives (PMOE-PROA+), les quals comporten el reforç de personal tècnic de l’1 de setembre del 2022 i fins al 31 d’agost de 2023:
· Recursos tècnics per al reforçament del lideratge tècnic i la dinamització de l’educació en l’àmbit comunitari.
· Recursos tècnics per a la prevenció de l’absentisme escolar.
· Recursos tècnics per al reforçament de l’orientació d’àmbit comunitari.
4. Dotació per a l’execució dels objectius no crítics auxiliars assignats per al desplegament de les activitats palanca del Pla de millora d’oportunitats educatives (PMOE-PROA+), amb període d’execució de l’1 de setembre de 2022 fins al 31 d’octubre de 2023, i finançades pel Ministeri d’Educació i Formació Professional i el Mecanisme de Recuperació Transformació i Resiliència i per la Unió Europea NextGenerationEU (Component 21 MRR):
· Mentoria socioeducativa.
· Tallers de suport i acompanyament educatiu.
· Promoció de les oportunitats educatives més enllà de l’escola.
Tercera. El departament d’Educació hi col·laborarà aportant la quantitat total de 12.056,00 euros, amb l’objectiu de donar suport a actuacions que fomentin l’èxit escolar, la participació de les famílies i la cohesió social.
Aquest import es desglossa de la manera següent:
· Dotació ordinària: 3.000,00 euros.
· Dotació específica addicional: 0,00 euros (Pla català d’esport a l’escola).
· Dotació per al desplegament de les actuacions següents del Pla de millora d’oportunitats educatives (PMOE-PROA+), les quals comporten la contractació de personal tècnic de l’1 de setembre del 2022 fins al 31 d’agost de 2023:
	Recursos tècnics per al reforçament del lideratge tècnic i la dinamització de l’educació en l’àmbit comunitari
	Recursos tècnics per a la prevenció de l’absentisme escolar
	Recursos tècnics per al reforçament de l’orientació d’àmbit comunitari
	Total

	0,00 €
	0,00 €
	0,00 €
	0,00 €


· Dotació per l’execució dels objectius no crítics auxiliars assignats per a aquesta Subdirecció dins del programari Coffee a través de l’eina GENEXT de la Generalitat de Catalunya, en vers desplegament de les activitats palanca del Pla de millora d’oportunitats educatives (PMOE-PROA+), amb període d’execució de l’1 de setembre de 2022 i fins al 31 d’octubre de 2023, i finançades pel Ministeri D’ Educació i Formació Professional i el Mecanisme de Recuperació Transformació i Resiliència i per la Unió Europea NextGenerationEU (Component 21 MRR).
	
	Mentoria Socioeducativa
	Tallers suport i acompanyament educatiu
	Promoció de les oportunitats educatives més enllà de l’escola
	Total

	Dotació
	0,00 €
	6.000,00 €
	3.056,00 €
	9.056,00 €

	Fita no crítica
	Nombre parelles 0
	Nombre tallers 2
	Nombre d’alumnat participant
	


Les fites no crítiques han de quedar recollides en la memòria tècnica que presentarà l’Ajuntament.
En el cas que l’Ajuntament de Solsona rebi dotació per les actuacions del Pla de Millora d’Oportunitats Educatives (PMOE-PROA+): Recursos tècnics per al reforçament del lideratge tècnic i la dinamització de l’educació en l’àmbit comunitari i per les actuacions de Recursos tècnics per al reforçament de l’orientació d’àmbit comunitari, aquest haurà de fer una aportació de la part del cost de la contractació d’aquests recursos tècnics necessaris per portar a terme les funcions corresponents i que no cobreixi l’aportació del departament d’Educació.
Quarta. L’Ajuntament de Solsona farà una aportació mínima del 30% respecte de la dotació ordinària del Departament d’Educació.
Cinquena. El Departament d’Educació tramitarà, a la signatura d’aquesta addenda, un 22,00 % (660,00) de l’import total de l’addenda en concepte de bestreta en relació a les actuacions finançades amb fons propis del Departament d’Educació. La quantitat restant (78,00 % de la quantitat total, 2.340,00 €) es tramitarà un cop es justifiqui correctament l’import total, tal com es preveu a la clàusula sisena d’aquesta addenda.
Aquest import total de 3.000,00 € es distribueix de la manera següent:
· 660,00 € 22,00 % dotació ordinària.
· 0,00 € 22,00 % dotació específica addicional (Pla català d’esport a l’escola).
· 0,00 € 22,00 % desplegament de les actuacions del Pla de millora d’oportunitats educatives següents: Recursos tècnics per al reforçament del lideratge tècnic i la dinamització de l’educació en l’àmbit comunitari; Recursos tècnics per a la prevenció de l’absentisme escolar i Recursos tècnics per al reforçament de l’orientació d’àmbit comunitari (PMOE-PROA+).
· 2.340,00 € 78,00 % dotació ordinària.
· 0,00 € 78,00 % dotació específica addicional (Pla català d’esport a l’escola).
· 0,00 € 78,00 % desplegament de les actuacions següents: Recursos tècnics per al reforçament del lideratge tècnic i la dinamització de l’educació en l’àmbit comunitari; Recursos tècnics per a la prevenció de l’absentisme escolar i Recursos tècnics per al reforçament de l’orientació d’àmbit comunitari (PMOE-PROA+).
L’import esmentat es farà efectiu a càrrec de la posició pressupostària EN704 D/460000101/4240/0000 del pressupost de la Generalitat de Catalunya per al 2022. La quantitat corresponent al 2023 es farà efectiva a càrrec de la posició pressupostària equivalent del pressupost per a l’any 2023.
Sisena. El Departament d’Educació tramitarà en concepte de bestreta per a l’execució dels objectius no crítics auxiliars assignats per a aquesta Subdirecció dins del programari Coffee a través de l’eina GENEXT de la Generalitat de Catalunya, per al desplegament de les activitats palanca de mentoria socioeducativa, de promoció de les oportunitats educatives més enllà de l’escola i de tallers de suport i acompanyament educatiu, finançades pel Ministeri d'Educació i Formació Professional en el marc del Programa de cooperació territorial per a l'orientació, avenç i enriquiment educatiu PROA+ (Component 21 MRR), el 50 % (4.528,00 €) de la quantitat total a l’Ajuntament de Solsona en el moment de la signatura d’aquesta Addenda. La quantitat restant (50% de la quantitat total, 4.528,00 €) es tramitarà un cop es justifiqui correctament l’import total, tal com es preveu a la clàusula sisena d’aquesta Addenda.
Aquest import es farà efectiu a càrrec de la posició pressupostària EN704 D/460000101/4240/0000 FMRRC21I02 del pressupost de la Generalitat de Catalunya per al 2022. La quantitat corresponent al 2023 es farà efectiva a càrrec de la posició pressupostària equivalent del pressupost per a l’any 2023.
Setena. La justificació de l’import total de les despeses efectuades, es farà mitjançant la presentació per part de l’Ajuntament de Solsona de la documentació següent:
1. Per a la dotació ordinària, la dotació específica addicional (Pla català d’esport a l’escola) i per a les actuacions de Recursos tècnics per al reforçament del lideratge tècnic i la dinamització de l’educació en l’àmbit comunitari; Recursos tècnics per a la prevenció de l’absentisme escolar i Recursos tècnics per al reforçament de l’orientació d’àmbit comunitari del Pla de millora d’oportunitats educatives (PMOE-PROA+).
A. Una declaració responsable de la persona titular de la intervenció o secretaria-intervenció de la corporació local, amb la informació següent:
· Que s’ha comptabilitzat l'import de la dotació ordinària, la dotació específica addicional(Pla català de l’Esport) i la dotació per al desplegament de actuacions del Pla de millora d’oportunitats educatives (PMOE-PROA+), que s’especifiquen a les clàusules 2.1, 2.2 i2.3 d’aquesta addenda.
· Que d’acord amb el certificat emès pel responsable tècnic s’han aplicat els fons a la finalitat prevista.
· Que el total dels fons de finançament no supera el cost de l'actuació executada.
· Que la documentació original acreditativa de les despeses realitzades es troba a disposició del Departament d’Educació, de la Intervenció General de la Generalitat i de la Sindicatura de Comptes.
B. Una relació numerada de les despeses realitzades justificatives dels fons assignats, signada per la persona titular de la intervenció o secretaria-intervenció de la corporació local, amb el vistiplau de l’alcalde. En aquesta relació es farà constar: les aplicacions pressupostàries amb càrrec a les quals s’ha fet la despesa, amb identificació del creditor, nom i NIF, el número de factura, la descripció de la factura on es concretin els conceptes que inclou, d'acord amb la despesa elegible prevista en aquesta addenda, la data d’emissió, la data de pagament efectiu i l'import que es justifica en cada document i l’import total.
C. Certificat de l’acta signada d’aprovació de la memòria per part de la comissió Representativa-Institucional, prevista a la clàusula tretzena del conveni de col·laboració, on s’especifiqui la llista de centres que han sortit beneficiats de la realització d’aquestes activitats palanca gestionades des de l’àmbit municipal.
El termini màxim per aportar la documentació abans relacionada és l’1d’octubre de 2023.
2. Per a l’execució dels objectius no crítics auxiliars assignats per a aquesta Subdirecció dins del programari CoFFEE a través de l’eina GENEXT de la Generalitat de Catalunya, per al desplegament de les activitats palanca del Pla de millora d’oportunitats educatives(PMOE-PROA+), de mentoria socioeducativa, de promoció de les oportunitats educatives més enllà de l’escola i de tallers de suport i acompanyament educatiu del Pla de millora d’oportunitats educatives (PMOE-PROA+).
A. Una declaració responsable de la persona titular de la intervenció o secretaria-intervenció de la corporació local, amb la informació mínima següent:
· Que l'import de la dotació per al desplegament de les activitats palanca del Pla de millora d’oportunitats educatives (PMOE-PROA+), de mentoria socioeducativa, de promoció de les oportunitats educatives més enllà de l’escola i de tallers de suport i acompanyament educatiu de ha estat registrat en la comptabilitat.
· Que la relació de despeses que s'adjunta a la declaració responsable correspon a al desenvolupament de les activitats palanca, d’acord amb l’informe emès pel responsable tècnic, justificades mitjançant factures o altres documents comptables de valor probatori equivalent, i que han estat efectuades i pagades dins dels terminis establerts en aquesta addenda.
· Que els fons rebuts han estat executats d'acord amb la clàusula 2.4 de l’addenda i la normativa aplicable, segons certificat emès per l’alcalde.
· Que el total de les fonts de finançament no supera el cost de l'actuació executada.
· Que la documentació original acreditativa de les despeses realitzades es troba a disposició del Departament d’Educació, de la Intervenció General de la Generalitat i de la Sindicatura de Comptes.
B. Una relació numerada de les despeses realitzades justificatives dels fons assignats, signada per la persona titular de la intervenció o secretaria-intervenció de la corporació local, amb el vistiplau de l’alcalde. En aquesta relació es farà constar: les aplicacions pressupostàries amb càrrec ales quals s’ha fet la despesa, amb identificació del creditor, nom i NIF, el número de factura, la descripció de la factura on es concretin els conceptes que inclou, d'acord amb la despesa elegible prevista en aquesta addenda, la data d’emissió, la data de pagament efectiu i l'import que es justifica en cada document, desglossant l’import base, l’IVA i l’import total. Aquesta relació haurà d'anar agrupada segons l’activitat palanca a què pertanyi.
C. Certificat de l’acta signada d’aprovació de la memòria per part de la comissió Representativa-Institucional, prevista a la clàusula tretzena del conveni de col·laboració, on s’especifiqui la llista de centres que han sortit beneficiats de la realització d’aquestes activitats palanca gestionades des de l’àmbit municipal.
El termini màxim per aportar la documentació abans relacionada és el 15 de novembre de 2023.
La documentació esmentada s’ha de presentar a la Subdirecció general de Suport i Atenció a la Comunitat Educativa del Departament d’Educació a través d’EACAT.
Un cop superat el termini, el Departament d’Educació no acceptarà cap justificació, excepte causa prèviament comunicada i legitima, i per tant no es farà efectiu l’ingrés restant de la dotació.
La Intervenció Delegada i la Intervenció General poden requerir com a justificants dels fons transferits qualsevol factura, rebut, transferència bancària, certificat, nòmina o altres documents, en el marc de la normativa vigent i les instruccions aplicables.
L’ajuntament ha de custodiar i conservar tota la documentació original, justificativa de l’aplicació dels fons rebuts, per facilitar les activitats de comprovació i control, per a si mateix o per la imposició d’aquesta obligació a tercers que hagin participat en l’execució del Pla Educatiu d’Entorn entenent com a tal els documents justificatius, les dades estadístiques i altra documentació relativa al finançament, així com els registres i documents, en format electrònic i per un període de cinc anys des de l’abonament del saldo de l’operació financera, en els termes previstos a l’article 132 del Reglament (UE, Euratom) 2018/1046 del Parlament Europeu i del Consell, de18 de juliol.
Vuitena. L’Ajuntament de Solsona amb la signatura d’aquesta addenda es compromet a:
· Acceptar la creació del subprojecte anellat al subprojecte mare del Departament d’Educació, i passa a ser entitat executora per a l’assimilació dels objectius no crítics auxiliars assignats dins del programari Coffee per al desplegament de les activitats palanca de mentoria socioeducativa, de promoció de les oportunitats educatives més enllà de l’escola i de tallers de suport i acompanyament educatiu,
· Reintegrar els fons no executats i si s’escau, els interessos de demora corresponents des del moment de la transferència dels fons i fins a la data en què s’acordi la procedència del reintegrament, d’acord amb el que disposi, pel que fa la part que afecta als fons MMR, el règim aplicable d’aquests fons i, pel que fa als fons propis del Departament, la normativa vigent,
· Complir amb totes les obligacions necessàries per a l’execució de les activitats palanca del Pla de millores d’oportunitats educatives (PMOE-PROA+) següents: mentoria socioeducativa, promoció de les oportunitats educatives més enllà de l’escola i tallers de suport i acompanyament educatiu, i assumeix així els objectius no crítics que li són encomanats a través del subprojecte anellat pel Departament d’Educació, responsable de l’execució del subprojecte mare.
L’Ajuntament que assumeix aquests compromisos ha de donar compliment als següents aspectes relatius a l’execució de fons MRR amb els que es financen les activitats palanca referenciades:
· L’aprovació de mesures i el compliment d’aquestes, que redueixin el risc de frau, corrupció i conflictes d’interès.
· L’aprovació de mesures i el compliment d’aquestes, per tal d’evitar que es produeixi doble finançament en l’actuació.
· L’aprovació de mesures i el compliment d’aquestes, en relació amb el principi "do no significant harm” (“DNSH”, no causar perjudici significatiu).
· Les dades dels beneficiaris últims de l’actuació es registraran en una base de dades única.
· L’actuació està subjecta als controls dels organismes europeus.
· La conservació dels documents de l’actuació d’acord amb la normativa europea.
· El compliment de la normativa europea en relació a la Informació, la comunicació i la publicitat.
· Els registres comptables incorporen la corresponent etiqueta MRR.
· En compliment del que disposa el Pla de Recuperació, Transformació i Resiliència, fixat al Reglament (UE) 2021/241 del Parlament Europeu i del Consell, de 12 de febrer de 2021, així com en la seva normativa de desenvolupament, en particular la Comunicació de la Comissió Guia tècnica sobre l'aplicació del principi de «no causar un perjudici significatiu», i tenint en compte el que preveu el Reglament relatiu al Mecanisme de Recuperació i Resiliència, així com amb el fet requerit a la Decisió d'Execució del Consell relativa a l'aprovació de l'avaluació del pla de recuperació i resiliència d'Espanya, l’Ajuntament de Solsona ha de presentar juntament amb la signatura d’aquesta Addenda, una declaració responsable signada per la Comissió representativa-institucional del PEE, on s’indiqui que totes les actuacions finançades respecten l'anomenat principi de no causar un perjudici significatiu al medi ambient (principi DNSH per les sigles en anglès, Do No Significant Harm).
· L’Ajuntament de Solsona haurà de nomenar un responsable de gestió del programa PROA+, que serà registrat a l’aplicatiu GENEXT com a eina de gestió dels fons MRR a la Generalitat de Catalunya que al seu torn integrarà les dades a CoFFee del Ministeri d’Educació i Formació Professional i de la Generalitat de Catalunya que s’indicarà en unes orientacions a part, i s’encarregarà de donar compliment als punts que recull aquesta clàusula. L’Ajuntament haurà d’indicar la persona referent i les seves dades de contacte formalment per EACAT amb la signatura d’aquesta Addenda.
L’Ajuntament de Solsona és el responsable de registrar en el sistema informàtic de forma continuada el progrés dels indicadors de les fites i els objectius no crítics que té assignats i incorporar-hi la informació acreditativa conforme als mecanismes de verificació.
La informació dels indicadors de les fites i els objectius en curs i dels seus mecanismes de verificació haurà d’estar actualitzada en el sistema informàtic.
· En compliment del que disposa el Pla de Recuperació, Transformació i Resiliència, fixat al Reglament (UE) 2021/241 del Parlament Europeu i del Consell, de 12 de febrer de 2021, l’Ajuntament de Solsona amb condició d’entitat executora del subprojecte PROA+, ha de tenir aprovat un pla de mesures antifrau a nivell local, on es reculli que aquest adopta totes les mesures adequades per protegir els interessos financers de la Unió i per vetllar perquè la utilització dels fons en relació amb les mesures finançades pel Mecanisme s'ajusti al Dret aplicable de la Unió i al Dret nacional, en particular pel que fa a la prevenció, la detecció i la correcció del frau, la corrupció i els conflictes d'interessos. El Pla antifrau s’ha de presentar en un termini de 90 dies des de la signatura d’aquesta addenda al departament d’Educació de la Generalitat de Catalunya, i/o penjar-lo a l’aplicatiu i/o aplicatius que s’indiqui en les orientacions pertinents.
· Així mateix, en compliment del que disposa el Pla de Recuperació, Transformació i Resiliència, fixat al Reglament (UE) 2021/241 del Parlament Europeu i del Consell, de 12 de febrer de 2021, l’Ajuntament de Solsona ha de presentar, formalment per EACAT i juntament amb la signatura d’aquesta addenda, la Declaració d’Absència de Conflicte d’Interessos (DACI). Així mateix l’Ajuntament de Solsona ha de penjar totes les DACI a l’aplicatiu GENEXT que integrarà les dades a CoFFEE.
· Quan l’Ajuntament de Solsona hagi rebut i executat l’assignació per a les activitats palanca de mentoria socioeducativa, de promoció de les oportunitats educatives més enllà de l’escola i de tallers de suport i acompanyament educatiu del Pla de millora d’oportunitats educatives (PROA+), a efectes d’identificació de les entitats concurrents es requereix, segons l’establert a l’article 8 de l’Ordre HFP/1030/2021, de 29 de setembre, per la qual es configura el sistema de gestió del Pla de Recuperació, Transformació i Resiliència, la identificació del perceptor final dels fons, ja sigui com a beneficiari de les ajudes, adjudicatari d’un contracte o subcontractista.
Així doncs, cal incloure, en les convocatòries d’ajuts, en els expedients de la contractació de serveis a través de contractes menors i en els expedients de procediments de licitació, els requeriments següents en relació amb la identificació dels perceptors finals, siguin persones físiques o jurídiques:
· NIF del perceptor
· Nom de la persona física o raó social de la persona jurídica.
· Domicili fiscal de la persona jurídica.
· Acceptació de la cessió de dades entre les administracions públiques implicades per donar compliment al previst en la normativa europea que és d’aplicació i de conformitat amb la Llei Orgànica 3/2018, de 5 de desembre, de protecció de dades personals i garantia dels drets digitals i allò disposat en l’article 8 de l’Ordre HFP/1030/2021.
· Declaració responsable relativa al compromís de compliment de l’execució d’actuacions del Pla de Recuperació, Transformació i Resiliència i que puguin afectar a l’àmbit objectiu de gestió.
· Els beneficiaris que desenvolupin activitats econòmiques acreditaran la inscripció en el cens d’empresaris, professionals i retenidors de l’Agència Estatal d’Administració Tributaria Foral que ha de reflectir l’activitat econòmica efectivament desenvolupada en data a l’ajut.
· En compliment del que disposa el Pla de Recuperació, Transformació i Resiliència, fixat al Reglament (UE) 2021/241 del Parlament Europeu i del Consell, de 12 de febrer de 2021, l’Ajuntament de Solsona ha de vetllar pel compliment de la Declaració d’Absència de Conflicte d’Interessos (DACI) per tots els perceptors d’aquests recursos.
· Autoavaluació on s’indiqui que totes les actuacions finançades respecten l'anomenat principi de no causar un perjudici significatiu al medi ambient, principi DNSH per les sigles en anglès, Do No Significant Harm.(Autoavaluació simplificada DNSH).
· L’ens beneficiari ha de garantir la visibilitat del finançament de la Unió Europea mitjançant el compliment de les obligacions que, en matèria de publicitat i informació, s’estableixen a l’article 9 de l’Ordre HFP/1030/2021, i concretament les següents:
· Les mesures d’informació i comunicació de les actuacions que desenvolupen les inversions (cartells informatius, plaques, publicacions impreses i electròniques, material audiovisual, pàgines web, anuncis i insercions de premsa, certificats, etc.), han d’incloure l’emblema de la Unió Europea NextGeneration EU” i el logotip oficial del Pla de recuperació transformació i resiliència disponible a l’enllaç NextGenerationUE Catalunya acompanyats del text “Finançat per”.
· Totes les convocatòries, licitacions, convenis i resta d’instruments jurídics han de contenir, a l’encapçalament i al cos de desenvolupament, la referència “Pla de recuperació, transformació i resiliència – Finançat per la Unió Europea – NextGeneration EU”.
Tota aquesta documentació ha de ser presentada a mesura que es vagi generant, formalment per EACAT, al departament d’Educació de la Generalitat de Catalunya, i/o penjades a l’aplicatiu i/o aplicatius que s’indiqui en el document d’orientacions que el Departament d’Educació farà arribar a l’Ajuntament.
· L’Ajuntament de Solsona ha d’introduir a programari Coffee a través de l’eina GENEXT de la Generalitat de Catalunya, les factures i els justificants de pagament de les activitats palanca de mentoria socioeducativa, de promoció de les oportunitats educatives més enllà de l’escola i dels tallers de suport i acompanyament educatiu del Pla de millora d’oportunitats educatives (PMOE-PROA+) a mesura que es vagin generant.
· L’Ajuntament de Solsona ha de fer arribar al departament d’Educació formalment a través d’EACAT un llistat dels centres on hi hagi previsió d’executar les activitats palanca del Pla de millora d’oportunitats educatives (PMOE-PROA+): mentoria socioeducativa, promoció de les oportunitats educatives més enllà de l’escola i de tallers suport i acompanyament educatiu en el termini de 90 dies a comptar des de la signatura d’aquesta addenda.
Novena. L’Administració de la Generalitat i els ens que conformen el seu sector públic poden portar a terme actuacions de control i requerir informació al destinatari o destinatària final del fons, d’acord amb el que preveu l’article 90 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
L’Ajuntament està obligat a destinar els fons rebuts a les activitats objecte d’aquesta Addenda i a justificar l’aplicació d’aquests fons d’acord amb els conceptes establerts a la clàusula segona.
Així mateix, l’Ajuntament està obligat a facilitar tota la informació que li sigui requerida pels òrgans de control de l’Administració de la Generalitat de Catalunya i la Sindicatura de Comptes o altres òrgans competents.
Desena. Un cop el departament d’Educació de la Generalitat de Catalunya com a òrgan concedent, hagi comprovat la justificació adequada de les despeses que se li imputen, i el compliment de les condicions i les seves finalitats, reclamarà, si s’escau, el reintegrament de la quantitat no justificada i per tant no executada.
Són supòsits de revocació i reintegrament dels imports d’acord amb el que disposi, pel que fa la part que afecta als fons MMR, el règim aplicable d’aquests fons i, pel que fa als fons propis del Departament, la normativa vigent.
L’Ajuntament de Solsona en el termini de deu dies, a comptar de l’endemà de la recepció de la notificació de la resolució de reintegrament, podrà efectuar les al·legacions oportunes, aportar els documents o proposar els mitjans de prova que considerin adients. Així mateix, les corporacions locals que no vulguin fer cap al·legació, podran fer efectiu el pagament del reintegrament corresponent mitjançant carta de pagament que el Departament d’Educació de la Generalitat de Catalunya els hi farà arribar juntament amb la notificació.
Onzena. Aquesta addenda serà vigent des de la data de la seva signatura i fins al 31 de desembre de 2023.
L’Ajuntament de Solsona es compromet a retornar aquesta addenda signada, abans de dos mesos a partir de la seva recepció. En el cas de no complir amb aquesta clàusula, el Departament d’Educació es reserva el dret de reduir proporcionalment l’import previst en aquesta addenda en funció de la reducció dels mesos d’execució d’aquesta.
Dotzena. El Departament d’Educació, d’acord amb l’article 112 de la Llei 2/2010, publicarà en tot cas aquestes addendes al registre de convenis, independentment que puguin ser una exclusió a aquest fet inclòs al paràgraf segons d’aquest precepte. Donat que segons el que preveu la Instrucció 1/2022 sobre mecanisme MRR, punt 9.d, la publicitat al registre de convenis és perceptiva. Aquest fet preval sobre el de la exclusió anterior i un conveni finançant amb fons MRR sempre s’haurà de publicar al registre de convenis.
Tretzena. Aquesta addenda està sotmesa als requisits establerts en el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, pel que fa a la disposició de fons en concepte de transferència.
I en prova de conformitat, les parts signen aquesta addenda."
Resolc aprovar el contingut de la setena addenda al conveni esmentat i  i formalitzar-ne la signatura.
CINQUENA. CULTURA
5.1. 
Expedient 1323/2023. Associació Juvenil La Joventut Solsonina – Cap de Setmana Jove, dies 14 i 15 de juliol. Vista la sol·licitud presentada i subscrita per Jordi Casaldàliga i Vilafranca, representant de l'Associació Juvenil Joventut Solsonina, amb NIF núm. G25746009, en què, amb motiu de la celebració del Cap de Setmana Jove, els dies 14 i 15 de juliol, demana les autoritzacions i el material següents:
· accés a la sala polivalent els dies 13, 14 i 15 de juliol
· equip de so i de llums de la sala polivalent i poder disposar del tècnic de so i llums els dies 14 i 15 de juliol
· persona encarregada de la pala polivalent
· accés als camerinos i magatzem de la sala polivalent
· 30 tanques
· cubells per dur a terme el reciclatge de les escombraries
· una connexió al subministrament elèctric a la plaça del Camp el dia 14 de juliol
· una connexió al subministrament elèctric a la plaça de l'U d'octubre el dia 15 de juliol
· taules plegables
· 30 taulers amb els corresponents cavallets
· 300 cadires
· 3 tarimes amb potes regulables de 90 cm.
· poder fer foc al carrer,
Resolc concedir el que sol·licita amb la condició que s’han de fer càrrec d’anar a buscar i retornar el material esmentat. Per a l'autorització per fer foc al carrer, es concedeix sense perjudici de l'autorització que calgui tramitar davant del Departament d'Acció Climàtica, Alimentació i Agenda Rural. Cal separar i gestionar correctament els residus generats per aquesta celebració i adreçar-se a l'Oficina Ambiental de Solsona, situada al carrer del Castell, 17, 1r pis, per sol·licitar els contenidors per al reciclatge de les deixalles.  
SISENA. ESPORTS
6.1. 
Expedient 986/2023. Club Orientació Berguedà – cursa Berguedà d'orientació. Vista la sol·licitud presentada i subscrita per Anna Maria Garriga i Sala, vocal de la Junta directiva del Club Orientació Berguedà, amb NIF núm. G64402795, en què exposa que, com a club esportiu afiliat a la Federació de Curses d'Orientació de Catalunya (FCOC), cada any organitzen els 2 dies del Berguedà d'orientació, i aquesta any es vol fer sortir als pobles veïns per organitzar el Campionat de Catalunya Esprint i demana autorització per a realitzar la prova esportiva d'orientació final pel Campionat de Catalunya Esprint pel nucli urbà de Solsona el dia 18 de novembre de 2023, a la tarda;
Resolc concedir el que sol·licita.
6.2. 
Expedient 1297/2023. Projecte Transeinescat – utilització instal·lacions esportives municipals. Vista la sol·licitud presentada i subscrita per Mireia García Martínez, amb DNI núm. ***3392**, en què, en nom de l’Associació El Recuperapersones, i en el marc del projecte Transeinescat, demana poder fer ús del pavelló municipal d'esports entre els dies 9 i 11 de setembre de 2023, per poder descansar i fer nit 10 persones amb tractament de drogodependència que realitzaran una travessia per tot Catalunya;
Atès que del 8 a l'11 de setembre és la Festa Major de Solsona i les instal·lacions esportives municipals romanen tancades i que no hi haurà personal a les mateixes,
Resolc comunicar a la sol·licitant que no es pot atendre la seva petició tal i com es va informar en la reunió duta a terme amb l’alcaldessa.
SETENA. GOVERNACIÓ
7.1. 
Expedient 1332/2023. Concessió gual – c/ de Pau Alinyà. Vista la sol·licitud que demana l'alta de la concessió de la llicència per col·locar un gual de entrada i sortida de vehicles al carrer de Pau Alinyà;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist que el sol·licitant no s’ha beneficiat del servei durant el primer semestre de l’any 2023;
Vist l’informe favorable núm. 322/2023 emès per la Policia Local per a la concessió d'un gual de tres metres, al carrer de Pau Alinyà,
Resolc:
1. Concedir el gual número 720, un cop pagats els drets corresponents. La taxa vigent per cada gual permanent, amb un mínim de tres metres lineals, és de 12,50 €/any i per cada placa de gual permanent és de 24,20 €, per tant l'import a abonar l'any 2023 és de 42,95 € . Es recorda a la sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny.
2. Comunicar al sol·licitant que l'Ajuntament pintarà l'espai del gual.
3. Concedir l'abonament del primer semestre de l'any.
7.2. 
Expedient 1222/2023. Ocupació de la via pública amb taules i cadires – c/ de Sant Agustí. Vista la sol·licitud de permís per a la instal·lació d'una terrassa exterior davant d’un establiment situat al carrer de Sant Agustí, amb la col·locació de quatre taules amb les cadires corresponents; 

Vistos els informes emesos per la Policia Local i els Serveis Tècnics Municipals,

Resolc concedir la instal·lació de la terrassa amb quatre taules i quatre cadires, cadascuna, sobre una tarima de 7,20 x 1,90 m, a l'altre costat del vial, on es troba l'establiment, per als mesos de juliol, agost i setembre, amb els condicionants següents:
· L’ordenança que regula l’ocupació temporal de la via pública per a bars i/o restaurants, en el seu article 2 especifica que la durada màxima de l’autorització de terrasses serà anual.
· Caldrà situar la tarima ocupant part de les dues places d’aparcament situades a l’altre costat del vial, situades entre el carrer del Bisbe Lasala i el gual de l’habitatge del carrer de Sant Agustí, 5, deixant espai a banda i banda per facilitar el gir dels cotxes. S’haurà d’informar i acordar amb la Policia Local la situació exacta dels cotxes.
· Tota l’àrea ocupada per la terrassa haurà de quedar recoberta amb una tarima de, com a mínim, la mateixa alçada de la vorera, sense superar l’espai autoritzat. En aquest cas, la vorera i la calçada estan a nivell però, per seguretat dels usuaris de la terrassa, és necessari l'ús de la plataforma. La plataforma de la terrassa serà de lames de fusta sobre rastells o d’un material que pugui suportar o absorbir els impactes dels vehicles que estacionin en la zona. No es pot clavar al terra amb ancoratges que malmetin el paviment.
· La tarima estarà elevada del terra i permetrà el pas de les aigües pluvials per la seva part inferior, no podent tapar els embornals, les arquetes de registre de serveis, de clavegueram, boques de rec i hidrants, sortides d’emergència, passos de vianants, etc.
· Per garantir la seguretat dels usuaris, les terrasses han de quedar tancades per l’exterior, de manera que no siguin accessibles des de la calçada, amb elements de senyalització com catadiòptrics, a la banda de la calçada. El tancament de la terrassa es realitzarà amb la instal·lació de baranes d’estructura metàl·lica sotmesa a criteri municipal.
· Tots els elements que pertanyin a una mateixa autorització i/o establiment estaran realitzats amb material del mateix color, disseny i textura. Cap element pot estar ancorat al paviment. El conjunt de mobiliari instal·lat haurà d’harmonitzar entre si i amb l’entorn. No es permetrà la instal·lació de mobiliari de publicitat. Totes les instal·lacions i complements han de ser desmuntables.
· A requeriment de l’Ajuntament, i sempre que concorrin raons d’interès públic (fires, dies de mercat, etc.), el titular de la llicència queda obligat a retirar la terrassa i deixar lliure l’espai públic ocupat.
· La titular de la llicència queda obligada a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música, soroll, etc. (aparells de TV, reproductors de música o similars).
· Els horaris d’ús establerts a l’Ordenança són els següents: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores. L’incompliment de l’horari serà motiu de retirada del permís concedit.
En cas de no complir-se aquests requisits, l'Ajuntament aplicarà la sanció corresponent i es reserva la possibilitat de revocar l'ocupació de la via pública.
D’acord amb l’ordenança núm. 12 actualment vigent, la taxa per cada taula i les cadires corresponents és de 22,60 €/mes.
7.3. 
Expedient 912/2023. Ocupació de la via pública amb taules i cadires –ctra. de Torà, 37, baixos. Vista la sol·licitud de permís per a la instal·lació d'una terrassa exterior, sobre una tarima, davant d’un establiment situat a la carretera de Torà; 
Vist que el sol·licitant, en data 8 de juny de 2021, va presentat la documentació requerida per l'emplaçament de la tarima a instal·lar amb el compliment de les mesures tècniques de seguretat;
Vistos els informes emesos per la Policia Local i els Serveis Tècnics Municipals,
Resolc concedir la instal·lació de la terrassa amb quatre taules i quatre cadires, cadascuna, sobre una tarima, amb els condicionants següents:
· L’ordenança que regula l’ocupació temporal de la via pública per a bars i/o restaurants, en el seu article 2 especifica que la durada màxima de l’autorització de terrasses serà anual.
· Tots els elements que pertanyin a una mateixa autorització i/o establiment estaran realitzats amb material del mateix color, disseny i textura. Cap element pot estar ancorat al paviment. El conjunt de mobiliari instal·lat haurà d’harmonitzar entre si i amb l’entorn. No es permetrà la instal·lació de mobiliari de publicitat. Totes les instal·lacions i complements han de ser desmuntables.
· A requeriment de l’Ajuntament, i sempre que concorrin raons d’interès públic (fires, dies de mercat, etc.), el titular de la llicència queda obligat a retirar la terrassa i deixar lliure l’espai públic ocupat.
· El titular de la llicència queda obligada a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música, soroll, etc. (aparells de TV, reproductors de música o similars).
· Els horaris d’ús establerts a l’Ordenança són els següents: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores. L’incompliment de l’horari serà motiu de retirada del permís concedit.
· Es recorda al titular que no disposa de l’autorització per a la instal·lació del tendal que ha col·locat a la terrassa.
En cas de no complir-se aquests requisits, l'Ajuntament aplicarà la sanció corresponent i es reserva la possibilitat de revocar l'ocupació de la via pública.
D’acord amb l’ordenança núm. 12 actualment vigent, la taxa per cada taula i les cadires corresponents és de 22,60 €/mes.
7.4. 
Expedient 1318/2023. Actuacions musicals en directe, juliol i agost de 2023. Vista la sol·licitud d’autorització per oferir concerts a la terrassa d’un bar situat a la plaça de Sant Roc tots els dissabtes del mes de juliol i agost de 2023, de les 21.00 a les 23.00 hores; també demana poder tallar el trànsit de vehicles, per davant de la terrassa, mentre durin els concerts;
Resolc concedir el que sol·licita i comunicar a la sol·licitant que les autoritzacions de les actuacions musicals queden condicionades al fet que els concerts s’han de dur a terme entre les 21.00 i les 22.30 hores, que siguin en format acústic, que el soroll que puguin ocasionar no superi els 70 decibels i al compliment estricte dels horaris fixats i de les possibles incidències que es puguin produir. S’adverteix al sol·licitant que no pot tallar ni obstaculitzar el trànsit de vehicles de la plaça. En cas que un concert provoqui alguna incidència no es podran celebrar els concerts programats per les setmanes següents. Es recorda al sol·licitant que la llicència d'activitat de què disposa l'establiment no permet la realització de concerts a l'interior del local i se l'adverteix que si realitza un concert a l'interior del local, s'iniciarà un expedient que pot arribar a clausurar l'activitat.
7.5. 
Expedient 1237/2023. Ocupació via pública. Vista la sol·licitud de permís per ocupar la via pública amb una unitat mòbil (autobús) els dies 26, 27 i 30 d’octubre, de les 8.00 a les 20.00 hores, per donar a conèixer el projecte Creativity d’EduCaixa; també demana poder disposar d'una connexió al subministrament elèctric; 
Vist l'informe 309/2023 emès per la Policia Local,
Resolc concedir el que sol·licita i comunicar al sol·licitant que es podrà disposar de  la plaça de l’U d’Octubre per poder instal·lar la unitat mòbil per al projecte Creativity d’EduCaixa.
7.6. 
Expedient 1271/2023. Festa Major de Solsona 2023 – instal·lació xurreria. Vista la sol·licitud de llicència per instal·lar una xurreria del 2 a l’11 de setembre, durant la Festa Major de Solsona 2023;
Vist l'informe 310/2023 emès per la Policia Local,
Resolc informar favorablement la concessió de la llicència sol·licitada després d'haver efectuat el pagament del preu públic per parades, barraques, casetes de venda... situades en terrenys d’ús públic i subjecta a les condicions següents:
· Pel que fa a la ubicació de la xurreria aquesta s'ha d'instal·lar a la plaça del Camp, seguint les indicacions de la Policia Local.
· L’Ajuntament de Solsona no facilita la connexió del subministrament de llum elèctrica (que s’haurà de contractar a la companyia subministradora) si no es disposa de grup electrogen. El subministrament d’aigua es pot contractar a l’Ajuntament de Solsona.
· En la instal·lació s’haurà de disposar de la documentació següent:
· Documentació original, corresponent a la mateixa, presentada en la sol·licitud.
· Pòlissa d’assegurança de responsabilitat civil vigent, amb comprovant de pagament.
· Impost sobre activitats econòmiques.
· Alta a la Seguretat Social.
· Carnet de manipulador d'aliments.
· La llicència municipal que autoritza l’activitat.
· S'han de complir les condicions ambientals següents:
· Sorolls i vibracions: Adoptar les mesures adients per no superar els valors límit d’immissió exteriors, establerts al Reglament de la Llei 16/2002, de protecció contra la contaminació acústica, per a la zona de sensibilitat acústica corresponent.
· Residus: S’haurà d’efectuar la correcta recollida selectiva dels residus municipals generats i el seu lliurament als contenidors corresponents.
· L’espai i entorns ocupats per les instal·lacions de l’activitat, s’hauran de mantenir en bon estat de neteja i conservació tant durant la seva estada com quan cessin les activitats.
· Pel que fa a la prevenció d'incendis: Els mitjans manuals d’extinció d’incendi hauran d’estar convenientment senyalitzats i revisats per empresa mantenidora autoritzada.
· El preu públic per casetes de venda ambulant, per fires i festes, situades en terrenys d'ús públic ascendeix a 3,00 €/ml/dia, per tant, l'import a abonar és de 210,00 €. L'import s'haurà d'abonar abans d'instal·lar la xurreria al compte bancari de l'Ajuntament de Solsona núm. ES60 2100 0081 9902 0000 0425.
7.7. 
Expedient 1291/2023. Partit Popular de Lleida – ocupació via pública, dia 7 de juliol. Vista la sol·licitud presentada i subscrita per Adrià Guiu Maller, representant del Partit Popular de Lleida, amb NIF núm. G28570927, en què demana permís per ocupar la via pública, amb la instal·lació d'una carpa informativa, al mercat de Solsona el divendres dia 7 de juliol, amb motiu de la campanya de les eleccions generals del dia 23 de juliol de 2023;
Vist l'informe 314/2023 emès per la Policia Local,
Resolc concedir el què sol·licita i comunicar al sol·licitant que la carpa es podrà instal·lar a la plaça del Camp, seguint les indicacions de la Policia Local, i que la zona ha de quedar sempre neta pel responsable en finalitzar l’activitat.
7.8. 
Expedient 1319/2023. Partit Popular – propaganda electorals als fanals. Vista la sol·licitud presentada i subscrita per Maria de la Paloma García de Cáceres Serna, representant del Partit Popular, amb NIF núm. G28570927, en què sol·licita permís per col·locar propaganda electoral en 20 fanals, amb motiu de les eleccions generals del proper dia 23 de juliol de 2023;
Atès que el dia 4 de juliol es va celebrar una reunió amb els representants locals de les diferents formacions polítiques que concorren a les eleccions esmentades, reunió en què es va acordar el repartiment de fanals, elaborat en base als resultats obtinguts a les eleccions generals de 2019,
Resolc comunicar a la sol·licitant que al Partit Popular li correspon 12 fanals i fer-li arribar el plànol amb la seva distribució.
7.9. 
Expedient 1283/2023. Tarja de proximitat per a l’accés de vehicles al nucli antic mitjançant control remot. Vista la sol·licitud de concessió de la targeta de proximitat per a l’accés de vehicles al nucli antic mitjançant control remot;
Atès que compleix amb els criteris previstos a la normativa reguladora de la targeta de proximitat aprovada per l’Ajuntament de Solsona,
Resolc concedir el que sol·licita. Es comunica a la sol·licitant que s'ha de passar a recollir la targeta a l’Oficina d'Atenció Ciutadana.
7.10. 
Expedient 1284/2023. Targeta de resident al nucli antic – zona verda. Vista la sol·licitud de concessió de la targeta de resident al nucli antic, per a un vehicle;
Atès que compleix amb els criteris previstos al punt 11 de l’article 43.2 de l’Ordenança general de circulació de Solsona,
Resolc concedir el que sol·licita. Es comunica a la sol·licitant que s'ha de passar a recollir la targeta a l’Oficina d'Atenció Ciutadana.
VUITENA. PERSONAL
8.1. 
Expedient 1282/2023. Permís per formació. Vista la sol·licitud presentada per una treballadora municipal, amb DNI núm. ***5148**, en que sol·licita permís per formació per assistir a la jornada “La PRL i la seva incidència en la relació laboral. Ineptitud sobrevinguda i obligació de l’examen de salut”, organitzada conjuntament per Foment del Treball Nacional i el Departament d’Empresa de la Generalitat de Catalunya, que es farà en modalitat presencial el dia 19 de juliol de 2023, de les 10.00 a les 13.00 hores;
Vist que aquesta tècnica té autoritzades fins el dia d'avui 23 hores de formació coincidents amb la jornada de treball per l’exercici 2023;
Vist el que estableix el pacte-conveni de l'Ajuntament de Solsona a l'article 10 i 28;
Resolc aprovar la sol·licitud presentada, autoritzar les hores de formació coincidents amb la jornada laboral i aprovar les despeses pel desplaçament de la formació. Cal registrar al sistema de control horari la jornada destinada a la formació. Una vegada finalitzada la formació caldrà fer arribar el certificat corresponent. Si una vegada autoritzat el permís per formació no és possible fer la formació per manca de places al curs o per desistiment de la persona sol·licitant, cal comunicar-ho a Recursos Humans.
NOVENA. SUBVENCIONS
9.1. 
Expedient 1159/2023. Subvenció – Projecte Treball als Barris. Atès que en el DOGC núm. 8918, de 18 de maig de 2023, s’ha publicat la Resolució EMT/1681/2023, de 11 de maig, per la qual s'obre la convocatòria per a l'any 2023 per a la concessió de subvencions destinades al Programa de suport als territoris amb majors necessitats de reequilibri territorial i social: Projecte Treball als Barris (SOC-Projecte Treball als Barris) (ref. BDNS 694801);
Atès que el Projecte de Treball als Barris té com a finalitat contribuir a l’equilibri territorial i social del territori, posant a disposició de les entitats beneficiàries d'aquest programa un conjunt d'accions en l'àmbit de l'ocupació i del desenvolupament local que els permeti desenvolupar un entorn socioeconòmic que millori la qualitat de vida de les persones que resideixen en aquells barris i àrees urbanes que, per les seves característiques, requereixen una atenció especial de l’Administració per tal de millorar-les des del punt de vista ocupacional, social i econòmic;
Atès que la Carta de serveis del Projecte Treball als Barris posa cada any a disposició de les entitats beneficiàries del programa un conjunt de cinc programes en l'àmbit de l’ocupació i del desenvolupament local que deixen a iniciativa de cada municipi el disseny i la planificació sobre quines de les actuacions poden encaixar millor en el seu propi projecte;
Atès que l’Ajuntament de Solsona té prevista per a l’exercici 2023 i 2024 l’execució del projecte d’un any de durada “Pla d’intervenció integral del nucli antic de Solsona”, en el marc del Pla d’acció per a l’impuls del desenvolupament local de Solsona i Cardona a través de la col·laboració publicoprivada 2020-2030, que implementa l’Agència de Desenvolupament Local de Solsona i Cardona;
Atès que el cost total del projecte és de 212.357,55 € i que el Servei Públic d’Ocupació de Catalunya (SOC) en subvenciona 203.625,17 €,
Resolc acollir-se als ajuts previstos a la resolució esmentada i sol·licitar una subvenció per import de 203.625,17 € al Servei Públic d’Ocupació de Catalunya, per a l’execució del projecte esmentat, d’octubre de 2023 a octubre de 2024.
Programa A: Dispositius de suport a la inserció laboral de col·lectius amb dificultats especials. Despeses derivades del Servei Connectem. Inclosa la contractació a jornada sencera durant 12 mesos, de la tècnica d’ocupació del Servei.
Pressupost total: 51.217,91 €
Subvenció: 51.217,91 €
Programa D: Programes d’experienciació laboral.
· Projecte 1: “Dinamització i suport tècnic a la borsa d’habitatge de lloguer de l’Ajuntament de Solsona i al Pla d’habitatge municipal”. Despeses derivades de la contractació, durant nou mesos i a jornada completa, d’un tècnic/a de suport.
Pressupost total: 26.262,66 €
Subvenció: 26.262,66 €
· Projecte 2: ”Visibilització i dignificació del treball de cures”. Despeses derivades de la contractació, durant nou mesos i a jornada completa, d’un tècnic/a de suport.
Pressupost total: 26.262,66 €
Subvenció: 26.262,66 €
· Projecte 3: “Millora de l’espai urbà del nucli antic de Solsona”. Despeses derivades de la contractació, durant nou mesos i a jornada completa, d’un oficial i tres peons.
Pressupost total: 64.952,43 €
Subvenció: 64.952,43 €
Programa E: Programes de desenvolupament local, per a la contractació, a jornada sencera durant 12 mesos, del tècnic de dinamització del nucli antic de Solsona.
Pressupost total: 43.661,88 €
Subvenció: 34.929,50 €
Aportació fons propi: 8.732,38 €
DESENA. URBANISME
10.1.
Expedient 1272/2023. Llicència urbanística – règim autoliquidació. Resolc donar compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Llicència núm. AS-2023/133
DNI del sol·licitant: ***4953**
Obres a realitzar: rehabilitació d'una tanca metàl·lica, pavimentació d’un hort i neteja d'una parcel·la
Registre d’entrada: 2023-E-RC-1786, del 3 de juliol
Pagament de la llicència: 3 de juliol de 2023.
10.2. 
Expedient 1278/2023. Llicència urbanística – règim autoliquidació. Resolc donar compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Llicència núm. AS-2023/134
DNI de la sol·licitant: ***4720**
Obres a realitzar: rehabilitació d’un envà i canvi de porta
Registre d’entrada: 2023-E-RC-1794, del 3 de juliol
Pagament de la llicència: 3 de juliol de 2023.
10.3. 
Expedient 928/2023. Llicència urbanística – instal·lació d'un sistema de captació d'energia solar fotovoltaica d'autoconsum en una instal·lació en sòl urbà, trav. Sant Isidre. Vista la sol·licitud presentada i subscrita per Fundació Privada Escolar Mare de Déu del Claustre, amb NIF núm. G25293234, en què demana llicència per a la instal·lació d'un sistema de captació d'energia solar fotovoltaica d’autoconsum en una instal·lació en sòl urbà, situada a la travessia de Sant Isidre, 7, (referència cadastral 7103401CG7570S) (llicència núm. AS-2023/135);
Vist l'informe emès pels Serveis Tècnics Municipals,
Resolc:
1. Concedir la llicència sol·licitada tal i com es planteja, realitzant la instal·lació en modalitat d'integració total en sòl urbà residencial, amb els panells situats coplanarment a la teulada de l'edifici amb una potència nominal de 20,7 kW, i sotmetent-la al compliment de l’Ordenança municipal reguladora dels sistemes de captació d’energia solar fotovoltaica als terrenys, edificis i construccions situats al terme municipal de Solsona i amb l’adopció de les condicions següents:
· Previ a l’execució del projecte caldrà disposar/complir (sense la qual cosa no pot iniciar-se l’obra) del certificat de solidesa acreditant que la construcció és apta per a l'ús que se li vol donar segons la normativa d'aplicació, "Codi Tècnic de l'Edificació" o declaració responsable de disposar-lo,
· Igualment, s’informa que, donat el cas, no s’autoritza la instal·lació de panells sobre cobertes de fibrociment amb amiant, atesa la Instrucció 1/2021 de la Direcció General de Relacions Laborals, Treball Autònom, Seguretat i Salut Laboral relativa a l’aplicació del Reial decret 396/2006, de 31 de març, sobre l’amiant, pel que fa al doblatge de cobertes i a la instal·lació de plaques solars o de qualsevol altre element sobre cobertes de fibrociment.
2. Sense perjudici del compliment de la normativa de seguretat i salut laboral.
3. En cas de preveure una ocupació de la via pública a causa de les obres a executar (extracció de runes, amuntegament de material...), caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas, i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la seva càrrega i descàrrega, les mesures de seguretat de la pròpia obra com en relació a la via pública... Tots aquests aspectes cal que siguin acordats amb els serveis tècnics municipals i la Policia Local i aprovats per l’Ajuntament abans de l’inici de les obres.

4. Una vegada finalitzada la instal·lació, s’haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions situats al terme municipal de Solsona:
· certificat de direcció i acabament d’obra emès per facultatiu competent o instal·lador que acrediti que els treballs s’han dut a terme d’acord amb la memòria tècnica valorada o el projecte tècnic segons el cas,
· document acreditatiu de la instal·lació en el Registre d'Instal·lacions Tècniques de Seguretat Industrial de Catalunya (RITSIC) d'una instal·lació de baixa tensió,
· document acreditatiu d’acompliment del procediment administratiu i de la inscripció en el Registre d’Autoconsum de Catalunya d’una instal·lació generadora (RAC),
· rebut de l'IBI.
5. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.
10.4. 
Expedient 1211/2023. Llicència urbanística – legalització de dos habitatge, ctra. de Torà. Vista la sol·licitud de llicència d'obres per legalitzar dos habitatges per la divisió d’habitatges existents, situats a les plantes segona i tercera d’un immoble de la carretera de Torà (llicència núm. AS-2023/136);
Vist l'informe emès pels Serveis Tècnics Municipals de 7 de juliol 2023, 
Resolc:
1. Concedir la llicència sol·licitada amb les observacions que es detallen a continuació:
· Aquesta llicència és de legalització i no autoritza fer cap tipus d’obra a l’immoble.
· Malgrat el projecte justifiqui el compliment del Decret d’habitabilitat, cal vetllar per què es compleixin amb tots els requisits que defineix.
· En cas de ser necessari fer algun tipus d’actuació per garantir el compliment del Decret d’habitabilitat, caldrà comunicar-ho i detallar-ho als serveis tècnics municipals i recollir la placa d’obres previ pagament.
2. Subjectar aquesta llicència als terminis de caducitat previstos en la legislació urbanística catalana.
ONZENA. VINYET
11.1. 
Expedient 1298/2023. Neteja d’un camí - tram del municipi de Solsona. Vista la sol·licitud que exposa que resideix a una casa al terme municipal d’Olius i que per arribar-hi una part del camí transcorre pel terme municipal de Solsona, per la qual cosa demana que es talli l’herba del costat del vial en el tram del municipi de Solsona,
Resolc concedir el que sol·licita.
DOTZENA. Donar compte d’aquest decret en la propera sessió del Ple de l’Ajuntament.
DOCUMENT SIGNAT ELECTRÒNICAMENT

